喺生物神經網絡當中，一份資訊係儲多咗幾份嘅，所以個網絡能夠容許訊號傳播上嘅出錯，就算傳訊號嘅過程裏面個訊號走咗少少樣，都唔會造成記憶損失，而且生物神經網絡冇「中央」部份，就算個腦某部份受損，個腦嘅第啲部份好多時都有能力自己改變等自己可以做埋受損嗰部份本嚟做嘅工作。